หุ้นเช้า10พ.ค.ปิดบวก7.76จุด
หุ้นเช้า 10พ.ค.ยังเคลื่อนไหวในแดนบวก ปิดที่ 1,080.23 จุด บวก 7.76 จุด มูลค่าซื้อขาย 18,020 ล้านบาท
10 พ.ค. 2554

หุ้นเช้า 10พ.ค.ยังเคลื่อนไหวในแดนบวก ปิดที่ 1,080.23 จุด บวก 7.76 จุด มูลค่าซื้อขาย 18,020 ล้านบาท
ดัชนีตลาดหุ้นภาคเช้าวันที่ 10 พ.ค.ปิดที่ 1,080.23 จุด เพิ่มขึ้น 7.76 จุด หรือ 0.72 % แตะระดับสูงสุด 1,081.70 จุด และระดับต่ำสุด 1,070.88 จุด มูลค่าการซื้อขาย 18,020 ล้านบาท
บลจ. บัวหลวง เปิดเผยว่า ตลอดช่วงเข้าที่ผ่านมาดัชนีส่วนใหญ่เคลื่อนไหวในแดนบวก โดยศูนย์กลางของแนวโน้มตลาดรอบนี้จะอยู่ที่ทิศทางของค่าเงินเหรียญสหรัฐเป็นหลัก ขณะที่ประเด็นการยุบสภาเป็นปัจจัยรอง และการที่เหรียญสหรัฐกลับมาแข็งอีกครั้งนั้น มาจากประเด็นการคงอัตราดอกเบี้ยของ ECB และปัญหาหนี้สาธารณะที่ยังไม่มีแนวโน้มแย่ลงอีกครั้ง อีกทั้งตัวเลขเศรษฐกิจสหรัฐออกมาดีจะยิ่งทำให้ตลาดมองว่าเฟดจะยุติมตรากรรกระตุ้นเศรษฐกิจ ( QE2) ตามกำหนด 
นอกจากนี้ ดัชนีดาวโจนส์ปิดบวกเมื่อคืนนี้ เพราะได้แรงหนุนจากการพุ่งขึ้นของหุ้นกลุ่มพลังงานและกลุ่มโลหะ หลังจากราคาสินค้าโภคภัณฑ์ในตลาดโลก รวมถึงราคาน้ำมัน ทะยานขึ้นแข็งแกร่ง ซึ่งปัจจัยดังกล่าวช่วยลดผลกระทบจากข่าว S&amp;P ประกาศลดอันดับความน่าเชื่อถือของกรีซ ในประเทศ
โดยการเคลื่อนไหวดัชนีวันนี้ คาดว่า หุ้นมีโอกาสรีบาวด์ตามตลาดหุ้นในภูมิภาคต่อ ให้แนวต้านที่ 1,080-1,085 จุด และแนวรับที่ 1,040 จุด   
หลักทรัพย์ที่มีมูลค่าการซื้อขายสูงสุด 5อันดับ ได้แก่
LHBANK    มูลค่าการซื้อขาย 2,602 ล้านบาท  ปิดที่ 1.84 บาท เพิ่มขึ้น 1.84 บาท เพิ่งเริ่มซื้อขายวันนี้
JAS          มูลค่าการซื้อขาย 1,252 ล้านบาท  ปิดที่  3.22 บาท เพิ่มขึ้น 0.14 บาท (+4.55%) 
PTL          มูลค่าการซื้อขาย 764 ล้านบาท  ปิดที่  23.70 บาท เพิ่มขึ้น 0.90 บาท (+3.95%) 
AJ            มูลค่าการซื้อขาย 746 ล้านบาท  ปิดที่  28.75 บาท เพิ่มขึ้น 4.75 บาท (+19.79%) 
PTT          มูลค่าการซื้อขาย 723 ล้านบาท  ปิดที่ 361.00 บาท เพิ่มขึ้น 3.00 บาท (+0.84%)